钦定古今图书集成/方舆汇编/边裔典/第070卷 > 后晋
## 钦定古今图书集成/方舆汇编/边裔典/第070卷 > 后晋

### 高祖天福四年十二月戊子吐蕃罢延族来附

按：《五代史晋高祖本纪》云云。

天福七年，灵武冯晖遣牙将吴继勋为凉州留后。是
岁，沙州、瓜州皆遣使来朝。

按《五代史晋高祖本纪》，不载。按《出帝本纪》，“天福七
年十二月，沙州曹元忠、瓜州曹元深皆遣使者附于
阗，使都督刘再昇以来。”按《吐蕃本传》：“凉州人逐出
李文谦，灵武冯晖遣牙将吴继勋代文谦为留后，是
时天福七年。”〈又〉按《传》：“天福五年，沙州归义军节度使
曹义金卒，子元德立。至七年，沙州曹元忠、瓜州曹元
深皆遣使来。”

天福八年，诏安抚凉州。凉州人劫留赍诏人陈延晖
为刺史。

按《五代史晋高祖本纪》，不载。按《吐蕃本传》：“明年，晋
高祖遣泾州押牙陈延晖赍诏书安抚凉州，凉州人
共劫留延晖，立以为刺史。”〈按高祖天福七年六月崩传载七年之明年晋高祖

云云恐有讹